2025-2026ko Irango protestak

2025eko abenduaren 28an hasita, Irango hainbat hiritan manifestazioak eta protesta-ekintzak gertatu dira eta horietan, manifestariek herrialde haren egoera ekonomiko kaskarra salatu eta gobernuarekiko atsekabea erakutsi dute. Irango Gobernuak protestak indarrez zapaldu ditu, besteak beste, 2026ko urtarrilaren 8an Internet konexioa mugatuz eta manifestariei tiro eginez. Irango Gobernuak Ameriketako Estatu Batuen eta Israelen esku-hartzeak salatu ditu, protesten hauspotzaile gisa. Hain zuzen, urtarrilaren 2an Donald Trump AEBetako presidenteak esku-hartze militarra egitearekin mehatxatu zuen Irango Gobernua eta azken honek urtarrilaren 10ean NBEra gutun bat bidali zuen Israelen "esku-hartze" eta "mehatxuak" salatzeko. Era berean, Reza Pahlavi Irango printze kanporatuak protestei babesa erakutsi eta AEBei esku-hartze militarra egiteko eskatu die. 

 Erreferentziak 

 Kanpo estekak 

Kategoria:2026 Iranen
Kategoria:2026ko gertakariak
Kategoria:Irango protestak
Kategoria:2025 Iranen
Kategoria:2025eko protestak
Kategoria:2026ko protestak